Kirken ble bygd i 1907 samtidig med de to søsterkirkene, Veøy kirke på Sølsnes (nå i Molde kommune) og Holm kirke på Holm (nå i Rauma kommune). Disse to kirkene var et forbilde, og datidens kirkebygg skulle gjerne ha dragehoder, men det fikk ikke Rødven. Eksteriøret ble forsøkt holdt i stil med Rødven stavkirke, som står like ved. De to kirkene er allikevel ikke særlig like; stavkirken er umalt og brun av tjære, mens kapellet er malt i rødt og hvitt.